- Hindi News
- National
- स्कूलों को वाणिज्यिक गतिविधियां चलाने से रोकने के लिए अदालत में याचिका दायर
स्कूलों को वाणिज्यिक गतिविधियां चलाने से रोकने के लिए अदालत में याचिका दायर
नई दिल्ली | दिल्लीहाईकोर्ट में शुक्रवार को एक याचिका दायर करके यहां चल रहे स्कूलों को अपने भवनों का इस्तेमाल पुस्तकों और पोशाक बेचने जैसी वाणिज्यिक गतिविधियां चलाने से रोकने के लिए निर्देश देने की मांग की गई है। जनहित याचिका मुख्य न्यायाधीश जी रोहिणी की अध्यक्षता वाली पीठ के समक्ष सुनवाई के लिए आई। उन्होंने मामले पर सुनवाई करने के लिए 22 मार्च की तारीख निर्धारित की। याचिका में अदालत से सीबीएसई के 21 फरवरी 2011 के परिपत्र को लागू करने की मांग की गई है, जिसके जरिए समूचे भारत के स्कूलों को निर्देश दिया गया था कि वे स्कूल परिसर का इस्तेमाल किसी वाणिज्यिक गतिविधि के लिए नहीं करें या स्कूल परिसर में पुस्तक, पोशाक या स्टेशनरी जैसी चीजें बेचने के लिए दुकान नहीं चलाएं।
tgl_Latn sot_Latn hin_Deva hin_Deva hin_Deva